Afaq Abbasova

**Afaq Abbasova** (Afaq Nurəhməd qızı Abbasova;) — Azərbaycan Dövlət Akademik Opera və Balet Teatrının solisti. Azərbaycan Respublikasının əməkdar artisti, “Tərəqqi” medalı təltifçisi,2018-ci il MDB-yə üzv dövlətləri Debütlər birliyi beynəlxalq mükafatının  laureatı

## Həyatı
Afaq Abbasova 2002–2006-cı illərdə Asəf Zeynallı adına musiqi kollecində,2006-2010 cu illərdə Üzeyir Hacıbəyli adına Bakı Musiqi Akademiyasında vokal təhsili almışdı bununla yanaşı İtaliyada görkəmli Opera ifaçılarından ustad dərsləri almışdır

## Yaradıcılıq fəaliyyəti
2010-cu ildən Azərbaycan Dövlət Akademik Opera və Balet Teatrının solistidir. Müxtəlif illərdə Azərbaycanda və ölkədən kənarda beynəlxalq layihələrdə, festivallarda və konsert proqramlarında Azərbaycanı təmsil etmişdir.

**Çıxış etdiyi obrazlar
**

*G.Donizetti  Adina (“E’Lesir d’amore “)
*Cüzeppe Verdi — Dezdemona (“Otello”), Violetta (“Traviata”), Leonora (“Trubadur”)Aida (“Aida”)
*Cakomo Puççini — Mimi (“Bohema”), Lauretta (“Canni Skikki”),Giorgetta(“Il Tabarro”), Madama Butterfly (“Madama Butterfly”), Liu (“Turandot”), Manon (“Manon Lesko”), Toska (“Toska”)
*Ruggero Leoncavallo — Nedda (Pagliaccii)
*Jorj Bize — Micaela (“Karmen”)
*Sergey Raxmaninov — Zemfira (“Aleko”)
*Ü.Hacıbəyli Nigar (“Koroğlu”),Gülçöhrə (“Arşın mal alan”),Gülnaz (“O olmasın bu olsun”)
*Fikrət Əmirov Sevil, Dilbər “Sevil”,
*Firəngiz Əlizadə Mələk (“İntizar”)
*Cahangir Cahangirov Xanım (“Xanəndənin Taleyi)

**Beynəlxalq çıxışlarının bir qismi
**
*Belqrad Opera və Balet Teatrı – C. Verdi “Trubadur” operasında Leonora,C. Puççini “Bohema”operasında Mimi (2019)
*Belarus Milli Akademik Böyük Opera və Balet Teatrı – C. Verdi “Aida” operasında Aida,R. Leoncavallo “Pagliacci”operasında Nedda(2016) 
*P.Mascagni “Cavalleria Rusticana”operasında Santutza(2019)
*London Filarmoniya Orkestri ilə Wedmnistern Mərkəzi Zalında konsert (2014)
*Özbəkistan A. Navoi adına Dövlət Akademik Böyük Teatrı – C. Verdi “Trubadur” operasında Leonora,C. Puççini “Bohema”operasında Mimi (2017)
*Trieste (İtaliya), C.Verdi adına Teatro Lirico – R. Leoncavallo “Pagliacci”operasında Nedda,O.Respighi “Al Mulino” operasının ilk dünya primyerasında Anuska(2022)
*Kalabriya (İtaliya) – C. Verdi “Traviata” operasında Violetta “Opera konsert”(2023)
*Gran Teatro Puccini di Torre del Lago – 69-cu Puççini Festivalı, Bolonya Teatrı Orkestri ilə konsert dirijor Daniel Oren (2023)
*Viareggio (İtaliya) – Capodanno konsert (2024)
*Vyana Konzerthaus – “Odlar Yurdu” konserti (2023)
*Lucca (İtaliya), Teatro del Giglio – C. Puççini “Madama Butterfly”operasında Madama Butterfly(2024)
*Teatro Alfieri,Castelnuovo di Garfagnana İtaliya-C.Puççini “Bohema”Mimi(2024)

## Beynəlxalq festivallar və qastrol səfərləri

Böyük Britaniya, İtaliya, Almaniya, ABŞ, Qazaxıstan, Rusiya, Moldova, Türkiyə, Malta, Yunanıstan, Gürcüstan, Avstriya, Uruqvay və digər ölkələrdə konsert və festivallarda iştirak etmişdir.

## Mükafatları
* 2014-cü ildə Azərbaycanın Əməkdar Artisti adına layiq görülmüşdür.
* 2021-cü ildə "Tərəqqi" medalına layiq görülmüşdür.
*30 aprel 2014-cü il, 6 may 2015-ci il,6 may 2016-cı il,1 may 2017-ci il,9 may 2018-ci il, 7 may 2020-ci ildə, 7 may 2021-ci ildə, 10 may 2022-ci ildə, 9 may 2024-cü ildə, 8 may 2025-ci ildə Prezident Mükafatına layiq görülmüşdür.

## İstinadlar